b"\n_START_ARTICLE_\nAlessandro Santos\n_START_SECTION_\nUra\n_START_PARAGRAPH_\nAlex syntyi Brasiliassa, mutta muutti Japaniin 1994 ollessaan 16-vuotias. H\xc3\xa4n liittyi J. Leaguessa pelaavaan Shimizu S-Pulseen 1997. Shimizussa pelatessaan Alex valittiin liigan parhaaksi pelaajaksi 1999._NEWLINE_Kes\xc3\xa4ll\xc3\xa4 2002 Alexin oli m\xc3\xa4\xc3\xa4r\xc3\xa4 siirtyi Englannin valioliigan Charltoniin, mutta h\xc3\xa4nelle ei my\xc3\xb6nnetty tarvittavaa ty\xc3\xb6lupaa. Alex jatkoi uraansa Shimizussa kunnes tammikuussa 2004 h\xc3\xa4n siirtyi Urawa Red Diamondsiin.  H\xc3\xa4n voitti Shimizussa pelatessaan muun muassa Aasian cup-voittajien cupin 1999 ja Emperor's Cupin 2001._NEWLINE_Urawassa Alex voitti Japanin mestaruuden 2006, mink\xc3\xa4 j\xc3\xa4lkeen h\xc3\xa4n siirtyi lainalle it\xc3\xa4valtalaiseen Red Bull Salzburgiin. Alex voitti Salzburgissa It\xc3\xa4vallan Bundesliigan 2007. H\xc3\xa4n palasi Urawaan kaudeksi 2008. Kes\xc3\xa4ll\xc3\xa4 2009 Alex siirtyi Nagoya Grampusiin, jossa h\xc3\xa4n voitti mestaruuden kaudella 2010._NEWLINE_Alex sai Japanin kansalaisuuden marraskuussa 2001, mink\xc3\xa4 j\xc3\xa4lkeen h\xc3\xa4net valittiin Japanin maajoukkueeseen. H\xc3\xa4n pelasi ensimm\xc3\xa4isen ottelunsa maaliskuussa 2002 ja p\xc3\xa4\xc3\xa4si mukaan MM-kilpailuihin 2002. Alex oli mukana voittamassa Aasian-mestaruuskilpailuja 2004 ja MM-kilpailuissa 2006 pelaten t\xc3\xa4yden ajan Japanin kaikissa kolmessa ottelussa. Kaikkiaan Alex pelasi vuosina 2002\xe2\x80\x932006 yhteens\xc3\xa4 82 maaottelua, joissa h\xc3\xa4n teki seitsem\xc3\xa4n maalia."